Mestské zastupiteľstvo v Košiciach uznesením č. 32/2007 na svojom II. rokovaní dňa  22. februára 2007 v súlade s § 2b a § 6 zákona SNR č. 369/1990 Zb. o obecnom zriadení v znení neskorších predpisov a podľa § 10 ods. 3 písm. a) zákona SNR č. 401/1990 Zb. o meste Košice v znení neskorších predpisov ustanovuje: 

Všeobecne záväzné nariadenie mesta Košice 
č. 88
o určení názvu ulíc „Ku hájovni“ a „Vrchná“

§ 1
Predmet

     Týmto všeobecne záväzným nariadením sa určuje  názov  nových  ulíc „Ku hájovni“ a „Vrchná“, ktoré vznikli na území mesta Košice v mestskej časti Košice -  Myslava. Grafické vyobrazenie nových ulíc tvorí prílohu č.1 tohto všeobecne záväzného nariadenia.

§ 2
Popis lokalizácie ulice Ku hájovni

     Začiatok novej ulice je v napojení na Myslavskú ulicu v lokalite Krivé oproti Základnej škole, smeruje severo-severozápadným smerom o dĺžke po koniec zástavby rodinných domov. 

§3
Popis lokalizácie ulice Vrchná

     Začiatok novej ulice je v križovatke s ulicou Ku Bangortu vo vzdialenosti 80 m severne od križovatky ulíc Na Kope a Ku Bangortu, smeruje juhozápadným smerom o dĺžke 250 m paralelne s časťou ulice Na Kope až po križovatku s ulicou Na Kope.

§ 4 
Účinnosť

     Toto všeobecne záväzné nariadenie nadobúda účinnosť 15. dňom od zverejnenia na úradnej tabuli.

  
                                                                              Ing. František   K n a p í k 
                                                                                primátor mesta Košice

Zverejnené:  8.3.2007
Účinné:    23.3.2007